2. ลักษณะการประกอบธุรกิจ

  2.1 ความเป็นมาของบริษัท

  บริษัท อีเอ็มซี จำกัด (มหาชน) เดิมใช้ชื่อว่าห้างหุ้นส่วนจำกัด อีเอ็มซี เอ็นจิเนียริ่ง ก่อตั้งขึ้น
  เมื่อวันที่ 4 เมษายน 2522 ต่อมาได้มีการขยายกิจการและจดทะเบียนจัดตั้งบริษัท อีเอ็มซี จำกัด
  เมื่อวันที่ 1 มีนาคม 2531 มีทุนจดทะเบียนเริ่มจัดตั้ง 2,000,000 บาท
  โดยมีวัตถุประสงค์ในการจัดตั้ง เพื่อประกอบ ธุรกิจทางด้านการให้บริการ การรับเหมาก่อสร้าง
  และรับจ้างติดตั้งงานไฟฟ้าและงานประปา โดยนายโกมล วงศ์พรเพ็ญภาพ เป็นหนึ่งในเจ็ดคน
  ของผู้เริ่มก่อตั้งบริษัท ต่อมาในเดือนธันวาคม 2537 บริษัท อีเอ็มซี จำกัด
  ได้เข้ารวมกลุ่มกับบริษัทต่างๆที่มีความเชี่ยวชาญในการทำงานทางด้านวิศวกรรมในด้านต่างๆครบวงจร

2.2 การเปลี่ยนแปลงและพัฒนาการที่สำคัญ

  ------------- -----------------------------------------------------------------------------------------------------
  วัน เดือน ปี     รายละเอียด

  31 มกราคม     บริษัท ฯ ได้ขายเงินลงทุนในบริษัทย่อย (ถือหุ้น 100%) คือ บริษัท เคเอสเอส เอ็นจิเนียริ่ง แอนด์ คอนสตรัคชั่น จำกัด
  2542          ให้กับบุคคลธรรมดาคนหนึ่งในราคา 100 บาท เนื่องจากบริษัทดังกล่าวประสบปัญหาการขาดทุนเป็นจำนวนมาก เป็นผลให้บริษัทฯ
                โอนกลับรายการสำรองเผื่อผลขาดทุนจากการลงทุนในบริษัทย่อย เป็นจำนวน 92.5 ล้านบาท

  1 กุมภาพันธ์     บริษัท ฯ ได้ขายเงินลงทุนในบริษัทย่อย (ถือหุ้น 100%) คือ บริษัท ไออีเอ็มซี จำกัด ให้บริษัท เนกซ์คอนโซลิเดต จำกัด เป็นจำนวน
  2542          16,000 บาท สาเหตุของการขายเงินเนื่องจากต้องการลดขนาดองค์กรให้เหมาะสมกับสภาวะเศรษฐกิจในขณะนั้น เป็นผลให้บริษัทฯ
                โอนกลับผลขาดทุนตามวิธีส่วนได้เสียที่บริษัทฯ เคยบันทึกไว้เป็นจำนวน 0.1 ล้านบาท

  9 เมษายน 2542 บริษัทฯ ได้เซ็นสัญญาจ้างเหมาติดตั้งระบบปรับอากาศและระบายอากาศ ระบบสำหรับเครื่องจักร ระบบรักษาความปลอดภัย
                โครงการโรงงานกษาปณ์ใหม่ กับ กรมธนารักษ์ เป็นจำนวนเงิน 303 ล้าน ซึ่งจะแล้วเสร็จในปี 2543

  1 ธันวาคม 2542 บริษัทฯได้ลงนามเพื่อดำเนินการปรับปรุงโครงสร้างหนี้ตามระเบียบการของสำนักงานคณะกรรมการเพื่อส่งเสริมการปรับปรุงโครงสร้างหนี้
                โดยถูกจัดอยู่ในกลุ่มลูกหนี้ที่ต้องปรับปรุงโครงสร้างหนี้ในชุดที่ 3 (คปน. 3)
                ซึ่งต้องดำเนินการปรับปรุงโครงสร้างหนี้ตามกระบวนการปรับปรุงโครงสร้างหนี้ที่ธนาคารแห่งประเทศไทยกำหนด

  27 มกราคม     บริษัทย่อย 3 แห่งได้ลงนามขอปรับปรุงโครงสร้างหนี้ร่วมกับบริษัทฯ ด้วย
  2543          

  มิถุนายน 2543   เจ้าหนี้สถาบันการเงินได้มีมติรับแผนการปรับปรุงโครงสร้างหนี้ของกลุ่มบริษัท อีเอ็มซี จำกัด (มหาชน)
                และร่วมลงนามในหลักเกณฑ์และเงื่อนไขเกี่ยวกับการปรับปรุงโครงสร้างหนี้กลุ่มบริษัท โดยกลุ่มบริษัทนำแผนดังกล่าวยื่นต่อศาลล้มละลายกลาง

  สิงหาคม 2543   ศาลล้มละลายกลางมีคำสั่งให้กลุ่มบริษัท อีเอ็มซี จำกัด (มหาชน) ฟื้นฟูกิจการ และตั้งผู้ทำแผนโดยตั้งบริษัท อีเอ็มซี เพาเวอร์ จำกัด
                และได้ว่าจ้างบริษัท โฮร์เวิธ คอนซัลติ้ง (ประเทศไทย) จำกัด เป็นที่ปรึกษาทางการเงิน และบริษัท ไว้ท์ แอนด์ เคส (ประเทศไทย)
                จำกัด เป็นที่ปรึกษาทางกฎหมาย ร่วมกันทำแผนฟื้นฟูเพื่อยื่นต่อศาล

  ตุลาคม 2543    ได้มีประกาศในราชกิจจานุเบกษาให้เจ้าหนี้ของกลุ่มบริษัทยื่นคำขอรับชำระหนี้มาที่ศาลล้มละลายกลาง

  พฤศจิกายน 2543 เจ้าหนี้ของกลุ่มบริษัท ทุกรายได้เข้ายื่นขอรับชำระหนี้ต่อศาลฟื้นฟู โดยกลุ่มบริษัท
                ได้เข้าตรวจสอบคำขอรับชำระหนี้ของเจ้าหนี้และได้ยื่นคัดค้านหนี้ที่เจ้าหนี้ได้ยื่นขอรับชำหนี้มาไม่ตรงตามบัญชี

  ธันวาคม 2543   อยู่ในระหว่างการคัดค้านหนี้กับเจ้าหนี้ต่าง ๆ ที่ยื่นขอรับชำระหนี้มาไม่ตรง
                กับเจ้าพนักงานพิทักษ์ทรัพย์และเตรียมทำแผนเพื่อยื่นเสนอต่อศาลภายในเดือน กุมภาพันธ์ 2544

  มีนาคม 2544    ที่ประชุมเจ้าหนี้ได้มีมติยอมรับแผนฟื้นฟูกิจการของบริษัทฯ และบริษัทย่อย และมีมติแต่ตั้งคณะกรรมการเจ้าหนี้ ของแต่ละบริษัท

  30 มีนาคม 2544 ศาลล้มละลายกลางได้ให้ความเห็นชอบในแผนฟื้นฟูกิจการของบริษัทย่อยแห่งหนึ่ง คือบริษัท ไฮโดรเท็ค จำกัด และแต่งตั้งให้บริษัท อีเอ็มซี
                เพาเวอร์ จำกัด เป็นผู้บริหารแผน ซึ่งตามแผนฯ จะต้องดำเนินการลดทุนจดทะเบียน โดยลดจำนวนหุ้นให้คงเหลือทุนจดทะเบียนจำนวน
                50,000,000 บาท หรือ 5 ล้านหุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่ 29 พฤษภาคม 2544
                ผลของการลดทุนได้ถูกบันทึกลดส่วนขาดทุนสะสมในปีปัจจุบัน) และการเพิ่มทุนจดทะเบียนเพื่อรองรับการเปลี่ยนแปลงหนี้เป็นทุน บริษัทฯ
                ได้จดทะเบียนการเพิ่มทุนจำนวน 15,029,794 หุ้น โดยมีมูลค่าหุ้นละ 10 บาท บริษัทฯ
                ได้จดทะเบียนเพิ่มทุนดังกล่าวกับกระทรวงพาณิชย์แล้วเมื่อวันที่ 29 พฤษภาคม 2544 และได้ดำเนินการเแปลงหนี้เป็นทุนจำนวน 938,727
                บาท เมื่อวันที่ 29 พฤษภาคม 2544

  02 พฤษภาคม    ศาลล้มละลายกลางได้ให้ความเห็นชอบในแผนฟื้นฟูกิจการของบริษัทย่อยแห่งหนึ่ง คือ บริษัท สหการวิศวกร จำกัด และแต่งตั้งให้ บริษัท
  2544          อีเอ็มซี เพาเวอร์ จำกัด เป็นผู้บริหารแผน ซึ่งตามแผนฯ จะต้องดำเนินการปรับลดมูลค่าหุ้นจากมูลค่าหุ้นละ 1,000 บาท เป็นมูลค่าหุ้นละ
                10 บาท เพื่อให้คงเหลือทุนจดทะเบียนจำนวน 50,000,000 บาท (จดทะเบียนเมื่อวันที่ 28 มิถุนายน 2544
                ผลของการลดทุนได้ถูกบันทึกลดส่วนขาดทุนสะสมในปีปัจจุบัน) และการเพิ่มทุนจดทะเบียนเพื่อรองรับการแปลงหนี้เป็นทุนบริษัทฯ
                ได้จดทะเบียนการเพิ่มทุนจำนวน 35,297,952 หุ้น โดยมีมูลค่าหุ้นละ 10 บาท กับกระทรวงพาณิชย์แล้วเมื่อวันที่ 28 มิถุนายน 2544
                และบริษัทฯ ได้ดำเนินการแปลงหนี้เป็นทุนจำนวน 275,346,780 บาทเมื่อวันที่ 28 มิถุนายน 2544

  09 พฤษภาคม    ศาลล้มละลายกลางได้ให้ความเห็นชอบในแผนฟื้นฟูกิจการของบริษัทย่อยแห่งหนึ่ง คือ บริษัท บีไอพี เอนจิเนียริ่ง แอนด์ คอนสตรัคชั่น จำกัด
  2544          และแต่งตั้งให้บริษัท อีเอ็มซี เพาเวอร์ จำกัด เป็นผู้บริหารแผน ซึ่งตามแผนฯ
                จะต้องดำเนินการปรับลดมูลค่าหุ้นและการลดทุนเพื่อปรับลดยอดขาดทุนสะสม บริษัทย่อยดำเนินการปรับลดมูลค่าหุ้นจากมูลค่าหุ้นละ 100 บาท
                เป็นมูลค่าหุ้นละ 10 บาท และลดทุนจดทะเบียนจำนวน 31,250,000 บาท ซึ่งจะทำให้ทุนจดทะเบียนของบริษัทย่อยคงเหลือจำนวน
                31,250,000 บาท หรือ 3,125,000 หุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่ 8 ตุลาคม 2544
                ผลของการลดทุนจำนวน 31,250,000 บาท ได้ถูกบันทึกลดส่วนขาดทุนสะสมในปีปัจจุบัน)
                การเพิ่มทุนจดทะเบียนเพื่อรองรับการแปลงหนี้เป็นทุน บริษัทฯ ได้จดทะเบียนเพิ่มทุนจำนวน 6,355,122 หุ้น โดยมีมูลค่าหุ้นละ 10 บาท
                กับกระทรวงพาณิชย์แล้วเมื่อวันที่ 8 ตุลาคม 2544 และบริษัทฯ ได้ดำเนินการแปลงหนี้เป็นทุนจำนวน 29,974,140 บาท เมื่อวันที่ 8
                ตุลาคม 2544

  15 พฤษภาคม    ศาลล้มละลายกลางได้ให้ความเห็นชอบชอบตามแผนฟื้นฟูกิจการของบริษัทฯ โดยแต่งตั้งให้บริษัท อีเอ็มซี เพาเวอร์ จำกัด เป็นผู้บริหารแผน
  2544          และคณะกรรมการเจ้าหนี้ 4 ท่าน คือ ธนาคารกรุงเทพ จำกัด (มหาชน) ธนาคารเอเซีย จำกัด (มหาชน) บริษัทบริหารสินทรัพย์จันทบุรี
                จำกัด และบริษัท เอส กรุ๊ป โฮลดิ้ง จำกัด ผู้บริหารแผนได้แต่งตั้งให้ บริษัท อี๊สต์-เวสต์ คอนซัลติ้ง แอนด์ เอ็ดดูเคชั่น จำกัด
                เป็นผู้ตรวจสอบทางการเงิน ตามที่กำหนดในแผนฯ ข้อ 6.5.1 และได้แต่งตั้ง ธนาคารกรุงเทพ จำกัด (มหาชน)
                เป็นตัวแทนหลักประกันตามแผนฟื้นฟูกิจการ

  14 มิถุนายน     บริษัทฯ ได้เปิดสาขาที่ประเทศกัมพูชา เพื่อดำเนินงานในประเทศกัมพูชาซึ่งได้จดทะเบียนที่กระทรวงพาณิชย์ เมื่อวันที่ 14 มิถุนายน 2544
  2544          

  25 กรกฎาคม    บริษัทฯได้ดำเนินการจดทะเบียนลดทุน จากเดิม 300,000,000 บาท เป็น 75,000,000 บาท โดยแบ่งออกเป็นหุ้นสามัญจำนวน
  2544          7,500,000 หุ้น ตามที่กำหนดในแผนฟื้นฟูกิจการ ข้อ 4.4.1 (1)

  26 กรกฎาคม    บริษัทฯได้ดำเนินการจดทะเบียนเพิ่มทุนอีก 602,954,310 บาท รวมเป็นทุนจดทะเบียน 677,954,310 บาท ประกอบด้วยหุ้นสามัญจำนวน
  2544          67,795,431 หุ้น มูลค่าหุ้นละ 10 บาท ตามที่กำหนดในแผนฟื้นฟูกิจการข้อ 4.4.1 (2)

  20 กันยายน     บริษัทฯได้ดำเนินการจดทะเบียนเปลี่ยนแปลงทุนชำระแล้วของบริษัท จากเดิม 75,000,000 บาทเป็น 441,806,540 บาท
  2544          และทำหนังสือแจ้งให้เจ้าหนี้มารับใบหุ้นสามัญ

  19 ตุลาคม 2544 บริษัทได้ดำเนินการออกหุ้นกู้แปลงสภาพ บริษัท อีเอ็มซี จำกัด (มหาชน) ครบกำหนดไถ่ถอนปี 2544
                ให้กับเจ้าหนี้สถาบันการเงินที่ให้สินเชื่อเงินทุนหมุนเวียนใหม่ คือ ธนาคารกรุงเทพ จำกัด (มหาชน) ตามที่กำหนดในข้อ 15.3.1
                ของแผนฟื้นฟูกิจการ มูค่ารวม 50,000,000ื บาท แบ่งออกเป็น 50,000 หน่วย หน่วยละ 1,000 บาท

  15 ธันวาคม     บริษัทย่อยแห่งหนึ่ง คือบริษัทไฮโดรเท็ค จำกัด ได้ทำสัญญาร่วมค้ากับ SALCON ENGINEERING BERHAD และบริษัท
  2544          เอส.พี.เค.คอนสตรั๊คชั่น จำกัด เพื่อทำงานก่อสร้างสถานีสูบ-จ่ายน้ำมีนบุรี, งานจัดหาและติดตั้งเครื่องสูบน้ำและสถานีไฟฟ้าย่อย
                และงานที่เกี่ยวข้องจากการประปานครหลวง

  ในระหว่างปี     บริษัทฯ ได้จัดสรรหุ้นเพิ่มทุน 2 ครั้ง จำนวนรวมทั้งสิ้น 14,847,162 หุ้น โดยมีมูลค่าหุ้นละ 10 บาท ให้แก่เจ้าหนี้ตามแผนฟื้นฟูกิจการ
  2545          ซึ่งจะทำให้บริษัทฯมีทุนที่ชำระแล้วจำนวน 590,278,160 บาท หรือ 59,027,816 หุ้น ซึ่งมีมูลค่าตราไว้หุ้นละ 10 บาท
                (จดทะเบียนเพิ่มทุนชำระแล้วเมื่อวันที่ 20 กุมภาพันธ์ 2545 และ 10 พฤษภาคม 2545)

                บริษัทย่อย แห่งหนึ่ง คือ บริษัท ไฮโดรเท็ค จำกัด ได้ดำเนินการแปลงหนี้เป็นทุนจำนวน 119,299,100 บาท ซึ่งจะทำให้บริษัท ไฮโดรเท็ค
                จำกัด มีทุนชำระแล้วจำนวน 170,237,830 บาท หรือ 17,023,783 หุ้น ซึ่งมีมูลค่าหุ้นละ 10 บาท
                การเพิ่มทุนจดทะเบียนเพื่อรองรับการแปลงหนี้เป็นทุน บริษัทย่อยออกหุ้นสามัญเพิ่มทุนจำนวน 9,188,226 หุ้น โดยมีมูลค่าหุ้นละ 10 บาท
                ซึ่งจะทำให้บริษัทฯ มีทุนจดทะเบียนจำนวน 292,180,200 บาท หรือ 29,218,020 หุ้น ซึ่งมีมูลค่าหุ้นละ 10 บาท (จดทะเบียนเมื่อวันที่
                27 ธันวาคม 2545) ต่อมาบริษัท ไฮโดรเท็ค จำกัด ได้ดำเนินการแปลงหนี้เป็นทุนจำนวน 91,882,260 บาท ซึ่งจะทำให้บริษัท
                ไฮโดรเท็ค จำกัด มีทุนที่เรียกชำระแล้วจำนวน 262,120,090 บาท หรือ 26,212,009 หุ้น ซึ่งมีมูลค่าหุ้นละ 10 บาท

                บริษัทย่อยแห่งหนึ่ง คือ บริษัท สหการวิศวกร จำกัด ได้ดำเนินการแปลงหนี้เป็นทุนจำนวน 38,533,710 บาท ซึ่งจะทำให้บริษัทฯ
                มีทุนที่ชำระแล้วจำนวน 363,880,490 บาท หรือ 36,388,049 หุ้น ซึ่งมีมูลค่าหุ้นละ 10 บาท

                บริษัทย่อยแห่งหนึ่ง บริษัท บีไอพี เอนจิเนียริ่ง แอนด์ คอนสตรัคชั่น จำกัด ได้ดำเนินการแปลงหนี้เป็นทุนจำนวน 4,118,670 บาท
                ซึ่งจะทำให้บริษัทฯ มีทุนที่ชำระแล้วจำนวน 65,342,810 บาท หรือ 6,534,281 หุ้น ซึ่งมีมูลค่าหุ้นละ 10 บาท

                บริษัทย่อยแห่งหนึ่ง คือ บริษัท ไฮโดรเท็ค จำกัด ได้ทำสัญญาร่วมค้ากับ บริษัท เสรีการโยธา จำกัด เพื่อรับงานก่อสร้างและงานที่เกี่ยวข้อง
                โครงการจ้างเหมาก่อสร้างระบบระบายน้ำ ระบบรวบรวม และบำบัดน้ำเสียและอาคารประกอบพร้อมส่วนประกอบอื่น กับเทศบาลนครตรัง

                บริษัท อีเอ็มซี เซ็กโก จอยเวนเจอร์ ได้จดทะเบียนเลิกบริษัทในเดือน มีนาคม 2541 และชำระบัญชีเสร็จในปีปัจจุบัน

  06 มกราคม     เมื่อวันที่ 6 มกราคม 2546 บริษัทฯ ได้จัดสรรหุ้นเพิ่มทุนจำนวน 251,161 หุ้น โดยมีมูลค่าหุ้นละ 10 บาท ให้แก่เจ้าหนี้ตามแผนฟื้นฟูกิจการ
  2546          ซึ่งจะทำให้บริษัทฯ มีทุนชำระแล้วจำนวน 592,789,770 บาท หรือ 59,278,977 หุ้น ซึ่งมีมูลค่าตราไว้หุ้นละ 10 บาท
                และได้ดำเนินการจดทะเบียนทุนชำระแล้วของบริษัทฯ ในวันเดียวกัน

  30 ตุลาคม 2546 บริษัทฯ ได้ยื่นคำขอแก้ไขแผนฟื้นฟูกิจการ ให้กับศาลล้มละลายกลาง และที่ประชุมเจ้าหนี้มีมติยอมรับแผนฟื้นฟูกิจการฉบับแก้ไข ในวันที่ 26
                พฤศจิกายน 2546

  20พฤศจิกายน    บริษัท อีเอ็มซี จำกัด (มหาชน) ได้ร่วมลงนามในสัญญาว่าจ้างงาน กับบริษัท การบินไทย จำกัด (มหาชน)
  2546          ในโครงการระบบประกอบอาคารกิจกรรมการพาณิชย์สินค้าและไปรษณียภัณฑ์ มูลค่างาน 542,490,000 บาท รวมภาษีมูลค่าเพิ่ม
                และกิจกรรมครัวการบิน ณ. ท่าอากาศยานสุวรรณภูมิ มูลค่างาน 888,100,000 บาท รวมภาษีมูลค่าเพิ่ม
                โครงการดังกล่าวมีกำหนดแล้วเสร็จภายในวันที่ 31 ธันวาคม 2547

  25พฤศจิกายน    บริษัท อีเอ็มซี จำกัด (มหาชน) ได้ร่วมลงนามในสัญญาว่าจ้างงานก่อสร้าง กับบริษัท พลัสพร็อพเพอร์ตี้ พาร์ทเนอร์ จำกัด ในโครงการ 49
  2546          พลัส คอนโดมิเนียม มูลค่างาน 96,300,000 บาท รวมภาษีมูลค่าเพิ่มกำหนดแล้วเสร็จภายในวันที่ 19 มกราคม 2548

  28พฤศจิกายน    ที่ประชุมเจ้าหนี้ได้มีมติยอมรับการแก้ไขแผนฟื้นฟูกิจการ ตามคำร้องขอแก้ไขแผนฟื้นฟูกิจการที่เสนอโดยผู้บริหารแผน
  2546          

  12 ธันวาคม     บริษัท อีเอ็มซี จำกัด (มหาชน) ได้ร่วมลงนามในสัญญาว่าจ้างงาน กับบริษัท พูนพินโฮลดิ้ง จำกัด ในโครงการ PAN BIOPHILE
  2546          INSTITUTE มูลค่างาน 104,000,000 บาท รวมภาษีมูลค่าเพิ่ม โครงการมีกำหนดแล้วเสร็จภายในวันที่ 30 กันยายน 2547

  22 ธันวาคม     ศาลล้มละลายกลางได้มีคำสั่งเห็นชอบกับแผนฟื้นฟูกิจการฉบับแก้ไข
  2546          

  29 ธันวาคม     บริษัทฯ ได้ดำเนินการขายบริษัทย่อย 3 แห่งให้กับบุคคลภายนอก ซึ่งบริษัทฯ ได้รับเงินสดสุทธิจากการขายบริษัทย่อยทั้ง 3 แห่ง
  2546          เป็นจำนวนเงินทั้งสิ้น 3 บาท โดยเป็นราคาขายที่กำหนดโดยผู้ประเมินราคาอิสระ ดังนั้น บริษัทฯ
                จึงโอนกลับรายการค่าเผื่อผลขาดทุนจากเงินลงทุนในบริษัทย่อยเหล่านี้ที่บริษัทฯ
                เคยบันทึกเป็นหนี้สินในงบการเงินเป็นรายได้ในงบกำไรขาดทุนสำหรับปีปัจจุบันเป็นจำนวนเงิน 67 ล้านบาท

  5 มกราคม 2547 บริษัทฯ ลดทุนจดทะเบียนโดยการลดมูลค่าหุ้นจากเดิมหุ้นละ 10 บาท เป็นหุ้นละ 1 บาท ซึ่งทำให้ทุนจดทะเบียนของบริษัทฯ ลดลงจาก
                677,954,310 บาท เหลือเป็น 67,795,431 บาท และทุนชำระแล้ว 592,789,770 บาท เป็น 59,278,977 บาท
                เพื่อนำไปชดเชยขาดทุนสะสมของบริษัทฯ โดยบริษัทฯ ได้ดำเนินการจดทะเบียนลดทุนจดทะเบียนและทุนชำระแล้วเมื่อวันที่ 5 มกราคม 2547

  6 มกราคม 2547 บริษัทฯ เพิ่มทุนจดทะเบียน 360,000,000 บาท โดยการออกหุ้นสามัญใหม่เป็นจำนวน 360,000,000 หุ้น มูลค่าหุ้นละ 1 บาท
                เพื่อเสนอขายหุ้นแก่บุคคลในวงจำกัดเป็นจำนวน 230 ล้านหุ้น เพื่อรองรับการแปลงหนี้ที่ค้างชำระให้แก่ผู้ให้สินเชื่อใหม่ 30 ล้านหุ้น
                เพื่อรองรับการแปลงสภาพของหุ้นกู้แปลงสภาพจำนวน 50 ล้านหุ้น
                และเพื่อรองรับการใช้สิทธิซื้อหุ้นตามใบสำคัญแสดงสิทธิที่จะซื้อให้แก่พนักงาน 50 ล้านหุ้น
                โดยได้ดำเนินการจดทะเบียนเพิ่มทุนของบริษัทกับกระทรวงพาณิชย์แล้วเมื่อวันที่ 6 มกราคม 2547 ซึ่งมีผลให้ทุนจดทะเบียนของบริษัทฯ เป็น
                427,795,431 บาท หรือ 427,795,431 หุ้น

  13 มกราคม     บริษัทฯ ได้ขายหุ้นของบริษัทฯ จำนวน 230 ล้านหุ้น มูลค่าหุ้นละ 1 บาท ให้แก่นักลงทุนภายนอกซึ่งจะทำให้บริษัทฯ มีทุนที่ชำระแล้วจำนวน
  2547          289,278,977 บาท หรือ 289,278,977 หุ้น ซึ่งมีมูลค่าตราไว้หุ้นละ 1 บาท และได้ดำเนินการจดทะเบียนทุนชำระแล้วของบริษัทฯ
                ในวันเดียวกัน

  29 มกราคม     บริษัทฯได้ดำเนินการชำระหนี้สินตามแผนโดยชำระเป็นหุ้นของบริษัทฯ จำนวน 30 ล้านหุ้น ซึ่งมีมูลค่าตราไว้หุ้นละ 1 บาท
  2547          ให้แก่สถาบันการเงินที่ให้วงเงินสินเชื่อใหม่ และได้ดำเนินการจดทะเบียนทุนชำระแล้วของบริษัทฯ ในวันเดียวกัน

  28-30 มกราคม  บริษัทฯ นำเงินที่ได้รับจากการขายหุ้นของบริษัทฯ มาจ่ายชำระหนี้สินตามแผนฟื้นฟูกิจการ
  2547          ให้แก่เจ้าหนี้การค้าและเจ้าหนี้สถาบันการเงินจำนวน 139 ล้านบาท

  19 กุมภาพันธ์    ตลาดหลักทรัพย์อนุมัติให้บริษัทฯ เข้าไปทำการซื้อขายหุ้นในหมวดปกติ
  2547          

  1 มีนาคม 2547  ศาลมีคำสั่งยกเลิกการฟื้นฟูกิจการของบริษัทฯ
  ------------- -----------------------------------------------------------------------------------------------------

2.3 ลักษณะการประกอบธุรกิจ

ลักษณะของบริการ

  บริษัท อีเอ็มซี จำกัด (มหาชน)
  เป็นบริษัทใหญ่ซึ่งดำเนินงานทางด้านวิศวกรรมไฟฟ้าและเครื่องกลบริษัทดำเนินงานด้านวิศวกรรมในแขนงต่างๆ
  ทำให้ปัจจุบันกลุ่มบริษัท อีเอ็มซี ได้ดำเนินงานด้านวิศวกรรมครบวงจร
  โดยแบ่งแยกตามสายงานหลัก 3 ประเภทดังนี้

1) สายงานวิศวกรรมระบบไฟฟ้าและเครื่องกล

  เป็นงานติดตั้งระบบสาธารณูปโภค ประกอบด้วยการออกแบบและติดตั้งระบบไฟฟ้า
  ระบบประปาสุขาภิบาลและระบบป้องกันไฟ ระบบปรับอากาศและระบายอากาศ
  ซึ่งจำเป็นต้องอาศัยความชำนาญเฉพาะด้านเป็นสำคัญ ลักษณะของผลิตภัณฑ์ของบริษัท
  สามารถแบ่งได้เป็น 3 ประเภท ดังนี้

1. ระบบไฟฟ้า เป็นงานติดตั้งระบบทั้งในอาคารสำนักงานที่อยู่อาศัย โรงแรม โรงพยาบาล
และโรงงานอุตสาหกรรม ตลอดจนระบบไฟฟ้าในการขนส่งและการสื่อสารโทรคมนาคม
การติดตั้งระบบจ่ายไฟแรงต่ำ แรงสูง และระบบไฟฟ้าฉุกเฉินเมื่อเวลาไฟดับ
ระบบไฟฟ้าในโรงงานและอาคาร ระบบโทรศัพท์ ระบบโทรทัศน์และระบบเสียง ระบบสายล่อฟ้า
ระบบควบคุมเครื่องจักรอัตโนมัติ เช่น ระบบควบคุมการเปิดปิดเครื่องปรับอากาศในโรงแรม
(Automation Control System), ระบบสัญญาณเตือนอัคคีภัย (Fire Alarm System)

  2. ระบบประปาสุขาภิบาลและระบบป้องกันไฟ
  เป็นงานออกแบบและติดตั้งระบบบำบัดน้ำดีและระบบบำบัดน้ำเสียในอาคารที่อยู่อาศัย สำนักงาน
  และโรงงานอุตสาหกรรม ซึ่งประกอบด้วยการติดตั้งระบบน้ำร้อน-น้ำเย็น ระบบสุขาภิบาล
  ระบบบำบัดน้ำเสียภายในอาคาร และระบบป้องกันไฟซึ่งได้แก่การติดตั้ง
  ระบบดับเพลิงแบบหัวฉีดโปรยน้ำ ระบบดับเพลิงแบบถังเคมี

3. ระบบปรับอากาศและระบายอากาศ เป็นงานออกแบบและติดตั้งระบบปรับอากาศ
และระบบระบายอากาศ ได้แก่ ระบบทำความเย็นในอาคารและโรงงาน
ระบบดักควันและระบบกรองอากาศ ระบบเดินท่อแอร์ขนาดใหญ่ ระบบควบคุมอุณหภูมิ

2)  สายงานวิศวกรรมอนุรักษ์พลังงานและสิ่งแวดล้อม

    ได้แก่งานระบบบำบัดน้ำเสีย ระบบผลิตน้ำประปา ระบบผลิตน้ำบริสุทธิ์
    และการกำจัดขยะมูลฝอย ซึ่งบริษัทเป็นผู้ได้รับอนุญาต (licensee)
    จากบริษัทชั้นนำของโลกในการผลิตและนำความรู้ทางเทคโนโลยี (know how)
    มาใช้ในการให้บริการ เช่น บริษัท ดาวน์ เคมิกัล แปซิฟิก จำกัด แห่งสหรัฐอเมริกา
    ในการนำอุปกรณ์ ผลิตภัณฑ์ และเทคโนโลยีที่เกี่ยวข้องกับระบบผลิตน้ำบริสุทธิ์
    (Demineralization System) มาใช้ในประเทศไทย

3)  สายงานวิศวกรรมก่อสร้างทั่วไป

ส่วนใหญ่จะเป็นการรับเหมาทั้งงานก่อสร้างและงานระบบ ดังมีรายละเอียดดังนี้

  การก่อสร้างทั่วไป (General Contractor) เช่น งานก่อสร้างอาคารสูง
  งานก่อสร้างโรงงานอุตสาหกรรม
  ซึ่งส่วนใหญ่งานรับเหมาก่อสร้างดังกล่าวจะรวมถึงงานระบบต่างๆ ด้วย

2.4 โครงสร้างการถือหุ้นของกลุ่มบริษัท

  โครงสร้างการถือหุ้นของกลุ่มบริษัท

หมายเหตุ บริษัทฯ ได้ขายบริษัทย่อย 3 บริษัท ให้แก่บุคคลภายนอกเมื่อวันที่ 29 ธันวาคม 2546

2.5 สัดส่วนรายได้ตามสายผลิตภัณฑ์

  โครงสร้างรายได้รวมของกลุ่มบริษัท อีเอ็มซี จำกัด (มหาชน) ย้อนหลัง 3 ปี
  ในการดำเนินธุรกิจในงานวิศวกรรมก่อสร้างสามารถแบ่งตามลักษณะธุรกิจหลักออกได้ 4
  สายงานใหญ่ๆ มีดังนี้

[TABLE]

หมายเหตุ : 1. เป็นรายได้จากการขายและให้บริการหลังหักรายการระหว่างกัน

2. ยอดรายได้จากงานก่อสร้างเป็นรายได้ที่เกิดจากโครงการในประเทศทั้งหมด